Lullisámegiella

1. lullisámegiella 
2. ubmisámegiella 
3. biđonsámegiella 
4. julevsámegiella 
5. davvisámegiella 
6. nuortalašgiella 
7. anárašgiella 
8. gielddasámegiella
9. darjjesámegiella

Lullisámegiella lea urálalaš giella. Dat gullá oarjesápmelaš gielaid lullijovkui ovttas ubmisámegielain. Eará oarjesápmelaš gielat leat bihtánsámegiella, julevsámegiella ja davvisámegiella. 

 Guovlu 

 Alfabehta 
 А а B b D d E e  F f G g H h I i (Ï ï) J j K k L l M m N n O o P p  R r S s T t U u  V v Y y Z z Æ æ  Ä ä Ø ø  Ö ö Å å      
Lullisámegiela oktasaš čállinvuohki dohkkehuvvui 1978. Sii válljejedje atnit ruoŧa ö ja dáru æ juogalágan kompromissan. Dát čállinvuohki doalahuvvo ovdamearkka dihte Knut Bergsland ja Laila Mattson Magga sátnegirjjis Åarjelsaemien - daaroen baakoegærja. Lullisámegiela boallobeavdi maid atná dan vuogi. Dat njuolggadus ii oro leamen nu garas, go olbmot sáhttet atnit maiddái ruoŧa ä ja dáru ø. Bustávat c, q, x ja z gávdnojit dušše loatnasániin. 

 Jietnadatoahppa 

 Giellaoahppa 

 Vokálaid molsašuddan 
Lullisámegielas nuppi stávvala vokála rievdada vuosttaš stávvala vokála. Nuppi stávvala vokála sáhtt rievdat go sátni sojahuvvo ja dalle maid vuosttaš stávvala vokála rievdá. Ovdamearkka dihte:

 ae ~ aa ~ ee: vaedtsedh 'vázzit' : vaadtsam 'váccán' : veedtsim 'vázzen'
 ue ~ ua ~ öö: vuelkedh 'vuolgit' : vualkam 'vuolggán' : vöölkim 'vulgen'

Nuppi dáfus lullisámegielas ii leat dássemolsašuddan, nugo buot eará sámegielain lea. Nu ahte guovddáškonsonánttat álo bissot seammaláganin. Ovdamearkka dihte

 nomme 'namma' : nommesne 'namas'

 Kásus 
Lullisámegielas leat 8 kásus:
+KásusOvttaidlogu geažusMáŋggaidlogu geažusNominatiiva --h Akkusatiiva-m -jte / -ite / -idieGenitiiva.-n-i / -jIllatiiva-n / -se / -sse-ine / -jne / -inieInessiiva-sne / -snie-ine / -jne / -inieElatiiva-ste / -stie-jste / -jstieKomitatiiva-ine / -jne / -inie-igujmie / -jgujmieEssiiva-ine / -jne / -inie - 

 Sátnevuorká 

 Čállingiella 
Lullisámegiella geavahii vuos Bergsland/Ruong čállinvuogi smávva rievdademiiguin. Sámi giellalávdegoddi dohkkehii 1976 dálá lullisámegiela čállinvuogi, man lea ráhkadan Ella Holm Bull ja Knut Bergsland. Lullisámegiella lea čállojuvvon dáro- ja ruoŧagielaid alfabehtaid mielde, nu ahte æ, ø lea geavahuvvon Norggas ja ä, ö Ruoŧas. ï-bustáva lea maid geavahuvvon.

 Historjá 
Biibbal lullisámegillii ilbmái vuosttas geardde jagis 1811. Jagi 2008 álggus lullisámegielas bođii Snoasa gieldda nubbi virggálaš giella, go gielddas bođii okta sámegiela hálddašanguovllu gielddain Norggas.

 Girjjálašvuohta 
 Knut Bergsland (1946): Røroslappisk grammatikk
 Knut Bergsland (1981): Sydsamisk grammatikk
 Knut Bergsland ja  Lajla Mattson Magga (1'993): Åarjelsaemien-daaroen baakoegaerja
 Hasselbrink: Südsamisches Wörterbuch I–III

Kategoriija:Urálalaš gielat
Kategoriija:Suopmelaš-ugralaš gielat
Kategoriija:Sámegielat
Kategoriija:Lullisápmelaččat
Kategoriija:Lullisámegiella
Kategoriija:Ovttaskas gielat
Kategoriija:Norgga gielat
Kategoriija:Ruoŧa gielat